Source: http://docplayer.fi/13435289-Pienyrittajan-maksuvaikeudet-yksityishenkilon-velkajarjestelyyn-vai-yrityssaneeraukseen.html
Timestamp: 2018-09-23 11:00:21+00:00
Document Index: 7082573

Matched Legal Cases: ['kko ', 'KKO ', 'KKO ', 'KKO ', 'KKO ', 'KKO ', 'tuomioistuin ', 'tuomioistuin ', 'KKO ', 'KKO ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ']

PIENYRITTÄJÄN MAKSUVAIKEUDET YKSITYISHENKILÖN VELKAJÄRJESTELYYN VAI YRITYSSANEERAUKSEEN? - PDF
Download "PIENYRITTÄJÄN MAKSUVAIKEUDET YKSITYISHENKILÖN VELKAJÄRJESTELYYN VAI YRITYSSANEERAUKSEEN?"
1 PIENYRITTÄJÄN MAKSUVAIKEUDET YKSITYISHENKILÖN VELKAJÄRJESTELYYN VAI YRITYSSANEERAUKSEEN? Ella Aaltonen Lapin yliopisto Oikeustieteiden tiedekunta Maisteritutkielma Insolvenssioikeus Syksy 2015
2 Lapin yliopisto, oikeustieteiden tiedekunta Työn nimi: Pienyrittäjän maksuvaikeudet yksityishenkilön velkajärjestelyyn vai yrityssaneeraukseen? Tekijä: Ella Aaltonen Opetuskokonaisuus ja oppiaine: Insolvenssioikeus Työn laji: Tutkielma X Laudaturtyö _ Lisensiaatintyö_ Kirjallinen työ_ Sivumäärä: X+72 Vuosi: 2015 Tiivistelmä: Tutkielmassani perehdyn yksityishenkilön velkajärjestelyyn ja yrityssaneeraukseen yksityisen elinkeinon- ja ammatinharjoittajan näkökulmasta. Tutkielman aihe perustuu yksityishenkilön velkajärjestelystä annetun lain 7 luvun elinkeinotoimintaa harjoittavaa velallista koskeviin erityissäännöksiin, joita muutettiin vuoden 2015 alussa voimaan tulleella lakimuutoksella. Velkaantunut yksityinen elinkeinon- tai ammatinharjoittaja voi voimassa olevan oikeuden mukaan hakeutua joko yksityishenkilön velkajärjestelyyn tai yrityssaneeraukseen taloudellisen kokonaistilanteensa korjaamiseksi. Uutta on, että nykyään myös elinkeinonharjoittajan elinkeinotoiminnasta syntyneitä velkoja voidaan järjestellä yksityishenkilön velkajärjestelyssä ilman, että elinkeinotoiminta tulee lopettaa. Velkajärjestelylakia muutettiin, sillä yrityssaneeraus on pienyrittäjälle melko kallis ja raskas menettely. Yksityishenkilön velkajärjestely on nopeampi ja halvempi menettely kuin yrityssaneeraus, ja se mahdollistaa tietyin edellytyksin muun muassa omistusasunnon pitämisen. Yrityssaneeraus on edelleen vaihtoehtona niille yksityiselle elinkeinon- tai ammatinharjoittajille, joiden elinkeinotoiminta on suurta ja jonka tervehdyttäminen edellyttää yritystoimintaa koskevia järjestelyjä. Avainsanat: yksityishenkilön velkajärjestely, yrityssaneeraus, pienyrittäjä, maksukyvyttömyys Muita tietoja: Suostun tutkielman luovuttamiseen Rovaniemen hovioikeuden käyttöön X Suostun tutkielman luovuttamisen kirjastossa käytettäväksi X Suostun tutkielman luovuttamiseen Lapin maakuntakirjastossa käytettäväksi_ (vain Lappia koskevat) II
3 SISÄLLYSLUETTELO LÄHTEET... V LYHENTEET... X 1 JOHDANTO Tutkielman aiheesta ja rajauksesta Metodista ja lähdeaineistosta YKSITYISHENKILÖN VELKAJÄRJESTELYSTÄ Yleistä Rehabilitaatio velkajärjestelyn tavoitteena Velkajärjestelyn yleiset edellytykset Maksukyvyttömyys Velkajärjestelyn yleiset esteet Painavat vastasyyt Velkajärjestelyn estyminen väliaikaisesta syystä Velkajärjestelyn vaiheet Sopimusneuvottelut Tuomioistuinmenettely Maksuohjelma Velkajärjestelyn keinot ELINKEINOTOIMINTAA HARJOITTAVAN VELALLISEN PÄÄSY YKSITYISHENKILÖN VELKAJÄRJESTELYYN Ennen vuotta 2015 voimassa ollut oikeustila ja velkajärjestelylain muutos Lakimuutoksen valmistelu Lakimuutokseen vaikuttaneet syyt Euroopan komission suositus uudesta lähestymistavasta liiketoiminnan epäonnistumiseen ja yritysten maksukyvyttömyyteen Yleistä Suosituksessa ehdotetut puitteet ennaltaehkäiseville uudelleenjärjestelyille Yrittäjien fresh start eli uusi mahdollisuus Suomen kanta komission suositukseen Pienyrittäjän määritelmä Edellytykset velkajärjestelyyn pääsemiseksi Yksityistalouden velat Elinkeinotoiminnan velat Velkajärjestelyn esteet Erityinen esteperuste Hakemuksen väärinkäyttäminen Maksuohjelman vahvistamisen este Henkilöyhtiön vastuunalaisen yhtiömiehen velkajärjestely Yksityistalouden velkojen järjestely Elinkeinotoiminnan velkojen järjestely Osakkeenomistajia koskeva erityissäännös YRITYSSANEERAUS PIENYRITTÄJÄN VAIHTOEHTONA Saneerausmenettelyn edellytykset Saneerausmenettelyn esteet Yrityksen taloudellinen tila Rahoitus Velallisen tai hakijan moitittava käyttäytyminen Saneerausmenettely III
4 4.4 Yksinkertaistettu saneerausmenettely MENETTELYN VALINTAAN VAIKUTTAVIA SEIKKOJA Menettelyn aloittamisen ajoitus ja kesto Menettelyn aloittamisen ajoitus Menettelyn kesto Menettelyn piiriin kuuluvat velat Kustannukset Selvittäjän rooli Talous- ja velkaneuvonnan rooli velkajärjestelyn hakemisessa Omistusasunnon suoja yksityishenkilön velkajärjestelyssä Onnistuneen insolvenssimenettelyn lopputulos LOPPUPÄÄTELMÄT IV
5 LÄHTEET Oikeuskirjallisuus Husa, Jaakko Mutanen, Anu Pohjolainen, Teuvo. Kirjoitetaan juridiikkaa. Esa Print Oy. Tampere Härmäläinen, Ilkka Malinen, Jari Pirinen, Jari Raitala, Saara Sorri, Sakari Strang, Lars. Yrityssaneerauksen käsikirja. Edita Prima Oy. Helsinki Ketola, Taina Laurell Riikka (toim.). Talous- ja velkaneuvonta Helsingin yliopisto, Koulutus- ja kehittämiskeskus Palmenia, Hyvinkää. Yliopistopaino, Helsinki Konkurssiasiamiehen neuvottelukunnan suositus 17/2012. Nopeutettu saneerausmenettely. Konkurssiasiamiehen neuvottelukunnan suositus 16/2007. Selvittäjän asema ja tehtävät. Koskelo, Pauliine. Henkilökohtainen velkavastuu ja insolvenssimenettelyt. Lausuntoja ja selvityksiä 2004:16. Oikeusministeriö Koskelo, Pauliine Lehtimäki, Liisa. Yksityishenkilön velkajärjestely. Lakimiesliiton Kustannus. Helsinki Koskelo, Pauliine. Yrityssaneeraus. Lakimiesliiton kustannus. Jyväskylä Koulu, Risto Lindfors, Heidi Niemi, Johanna. Insolvenssioikeus. Talentum Fokus verkkojulkaisu Koulu, Risto Lindfors, Heidi. Maksukyvyttömyys Yritys velkojana ja velallisena. Edita Prima Koulu, Risto Havansi, Erkki Korkea-aho, Emilia Lindfors, Heidi Niemi, Johanna. Insolvenssioikeus. WSOYpro. Juva V
6 Koulu, Risto Niemi-Kiesiläinen Johanna. Velkajärjestelyn ja saneerauksen pääpiirteet. Lakimiesliiton Kustannus. Helsinki Laakso, Tapio Laitinen, Erkki K. Vento, Harri. Uhkaava maksukyvyttömyys ja onnistunut yrityssaneeraus. Talentum Media Oy. Hämeenlinna Linna, Tuula. Hakemuslainkäyttö. Talentum Media Oy. Helsinki Muttilainen, Vesa. Velkajärjestelyt tuomioistuimissa. Velalliset ja maksuohjelmat vuonna Oikeuspoliittisen tutkimuslaitoksen tutkimustiedonantoja 75. Helsinki Muttilainen, Vesa. Velkajärjestely ja velkojat. Oikeuspoliittisen tutkimuslaitoksen julkaisuja 149. Helsinki Niemi, Johanna. Yksityishenkilön maksukyvyttömyys eurooppalaisena ongelmana. Teoksessa Kovia aikoja: riitoja ja maksukyvyttömyyttä. Juhlakirja Risto Koulu 60 vuotta. University of Helsinki Conflict Management Instituten julkaisuja. Helsinki Niemi-Kiesiläinen, Johanna. Luonnollisen henkilön velkavastuu insolvenssioikeudessa. Suomalainen lakimiesyhdistys Niiranen, Marko. Velkajärjestelylain muutos Kilpailu- ja kuluttajaviraston verkkojulkaisu Niiranen, Marko. Velkajärjestelylain yleisesitys. Takuu-Säätiö. Helsinki Oikeusministeriö. Mietintöjä ja lausuntoja. Velkajärjestelyn tarkistaminen 28/2014. Oikeusministeriö, Helsinki Oikeusministeriö. Mietintöjä ja lausuntoja. Velkajärjestelyn tarkistaminen 59/2013. Oikeusministeriö, Helsinki 2013 VI
7 Savolainen, Markku. Yrityssaneeraus oikeustaloustieteellinen näkökulma menettelynvalintaan. Joensuun yliopistopaino. Joensuu Työ- ja elinkeinoministeriö. Yrityskatsaus Näkökulmia elinkeinopolitiikkaan, elinkeinoon ja yrittäjyyteen. Kilpailukyky 25/2013. Uitto, Tero. Velkajärjestely. Kiinteistöalan Kustannus Oy. Kolofon Baltic Valkama, Elisa. Talous- ja velkaneuvonnan asiakkaat 2010 velkajärjestely tuomioistuimessa vai muu apu? Oikeuspoliittinen tutkimuslaitos. Verkkokatsauksia 18/2011. Valkama, Elisa. Velkaneuvonta 2000-luvun alussa. Talous- ja velkaneuvontalain vaikutukset asiakaskyselyn ja tilastotietojen valossa. Oikeuspoliittinen tutkimuslaitos. Helsinki Virallislähteet C(2014) 1500 final. Euroopan komission suositus uudesta lähestymistavasta liiketoiminnan epäonnistumiseen ja yritysten maksukyvyttömyyteen. Bryssel KOM (2012) 742 final. Euroopan komission Euroopan parlamentille, neuvostolle ja talous- ja sosiaalikomitealle antama tiedonanto koskien uutta eurooppalaista lähestymistapaa liiketoiminnan epäonnistumiseen ja maksukyvyttömyyteen. Strasbourg HE 83/2014 vp. Hallituksen esitys Eduskunnalle laiksi yksityishenkilön velkajärjestelystä annetun lain muuttamisesta ja eräiksi siihen liittyviksi laeiksi. LaVM 12/2014 vp HE 83/2014 vp. Talousvaliokunnan lausunto 25/2014 vp E 120/2013 vp. HE 52/2010 vp. Hallituksen esitys Eduskunnalle laiksi yksityishenkilön velkajärjestelystä annetun lain 30 :n muuttamiseksi. VII
8 HE 152/2006 vp. Hallituksen esitys Eduskunnalle laeiksi yrityksen saneerauksesta annetun lain ja takaisinsaannista konkurssipesään annetun lain 23 :n muuttamisesta. HE 37/2000 vp. Hallituksen esitys Eduskunnalle laiksi velkaneuvonnasta ja eräiksi siihen liittyviksi laeiksi. HE 183/1992 vp. Hallituksen esitys Eduskunnalle laiksi yksityishenkilön velkajärjestelystä. HE 182/1992 vp. Hallituksen esitys Eduskunnalle yrityksen saneerausta koskevaksi lainsäädännöksi. Säädökset Asetus yksityishenkilön velkajärjestelystä /58 Konkurssilaki /120 Laki yksityishenkilön velkajärjestelystä /57 Laki yrityksen saneerauksesta /47 Oikeusministeriön asetus velallisen maksukyvyn arvioinnin perusteista yksityishenkilön velkajärjestelyssä /322 Oikeusministeriön asetus yksityishenkilön velkajärjestelyssä määrätyn selvittäjän palkkiosta ja kulukorvauksesta /1212 Ulosottokaari /705 Artikkelit Klingander, Birgitta. Association For Financial Counseling and Planning Education Swedish Consumers Experiences Of Financial Counseling. Linna, Tuula. Cross-Border Debt Adjustment Open Questions in European Insolvency Proceedings. International Insolvency Review. Vol. 23, Issue 1, 2014 s Linna, Tuula. Velkajärjestelyn kesto ja rehabilitaatio. Lakimies 4/2011, s VIII
9 Mutanen, Juha-Pekka Lehtimäki, Mika J. Velallisyritysten sopimusperusteiset uudelleenjärjestelyt. Defensor Legis 4/2010. Palomäki, Petteri. Velkajärjestelyasian dispositiivisuudesta. Lakimies 8/1996, s Tammi-Salminen, Eva. Velkajärjestelylain 10 a :n painavat syyt korkeimman oikeuden uudemmassa käytännössä ja lain uudistaminen. Lakimies 2/2013, s Oikeuskäytäntö Turun HO KKO 2004:108 KKO 2003:56 KKO 2000:80 KKO 1997:166 Muut lähteet Oikeusministeriön muistio, OM , EU/OSA; maksukyvyttömyyslainsäädäntöjen harmonisointi; komission suositus uudesta lähestymistavasta liiketoiminnan epäonnistumiseen ja yrityksen maksukyvyttömyyteen. Suomen Yrittäjät Oy. Merkittävä muutos varmistui: Velkajärjestely mahdolliseksi myös pienyrittäjille. Tiedote Julkaistu osoitteessa FI/suomenyrittajat/a/tiedotteet/merkittava-muutos-varmistui-velkajarjestelymahdolliseksi-myos-pienyrittajille-2 Velkajärjestely kiinnostaa pienyrittäjiä. Uutinen Helsingin Sanomissa IX
10 LYHENTEET HE HO IIR KKO KonkL LaVM LM OM TaVL TEM UK VJL YrSanL Hallituksen esitys eduskunnalle Hovioikeus International Insolvency Review Korkein oikeus Konkurssilaki Lakivaliokunnan mietintö Lakimies Oikeusministeriö Talousvaliokunnan lausunto Työ- ja elinkeinoministeriö Ulosottokaari Laki yksityishenkilön velkajärjestelystä Laki yrityksen saneerauksesta X
11 1 JOHDANTO Maksukyvyttömät yksityishenkilöt ja yritykset voivat hakea yksityishenkilön velkajärjestelyä ja yrityssaneerausta taloudellisen tilanteensa korjaamiseksi. Yksityishenkilön velkajärjestely ja yrityssaneeraus ovat olleet osa Suomen maksukyvyttömyyslainsäädäntöä jo yli 20 vuoden ajan, ja niiden avulla pyritään antamaan velallisille mahdollisuus uuteen velattomaan alkuun. Veloista vapautuminen ei kuitenkaan saa olla liian helppoa, jotta oikeudenmukaisuus ja luoton edellytykset voidaan turvata, minkä vuoksi velallisen on päästäkseen yksityishenkilön velkajärjestelyyn tai yrityssaneeraukseen täytettävä laissa säädetyt edellytykset. Menettelyjen tarpeellisuus korostuu varsinkin yhteiskunnassa vallitsevan huonon taloudellisen tilanteen takia. Laki yksityishenkilön velkajärjestelystä (57/1993, velkajärjestelylaki, VJL) ja laki yrityksen saneerauksesta (47/1993, yrityssaneerauslaki, YrSanL) säädettiin 1990-luvun alun laman aikana auttamaan velkaantuneiden henkilöiden ja yritysten taloudellista ahdinkoa, ja niitä on muutettu useaan kertaan vastaamaan nyky-yhteiskunnan tarpeita. Viimeiseksi on muutettu velkajärjestelylakia, jonka muutokset astuivat voimaan vuoden 2015 alusta. Yksi keskeisistä muutoksista koski VJL 7 luvun elinkeinotoimintaa harjoittavaa velallista koskevia erityissäännöksiä. Tämä tutkielma rakentuu näille erityissäännöksille. Lähtökohtaisesti yksityishenkilön velkajärjestely on luonnollisille henkilöille tarkoitettu insolvenssimenettely, kun taas yritykset voivat hakeutua yrityssaneeraukseen. Ongelmaksi on kuitenkin muodostunut ns. pienyrittäjien, eli yksityisten elinkeinon- ja ammatinharjoittajien asema palkansaajiin verrattuna. Pienyrittäjät harjoittavat elinkeinoaan yleensä elättääkseen sillä vain itsensä ja perheensä, minkä takia heidät voidaan rinnastaa pikemminkin palkansaajiin kuin suurempiin yrityksiin. Pienyrittäjillä on kuitenkin ollut vaikeampaa saada taloutensa kokonaisuudessaan korjattua ja päästä uuteen velattomaan alkuun, sillä vuoteen 2015 asti pienyrittäjien elinkeinotoiminnasta syntyneitä velkoja ei voitu järjestellä yksityishenkilön velkajärjestelyssä. Ennen lakimuutosta pienyrittäjille ainoa mahdollinen insolvenssimenettely, jossa velat voitiin järjestellä kokonaisvaltaisesti, oli yrityssaneeraus, joka on menettelyltään melko raskas ja kallis. 1
12 1.1 Tutkielman aiheesta ja rajauksesta Tässä tutkielmassa perehdytään yksityishenkilön velkajärjestelystä annettuun lakiin yksityisen elinkeinon- tai ammatinharjoittajan näkökulmasta. Keskeisimpänä tarkastellaan velkajärjestelylain 7 lukua, jossa säädetään elinkeinotoimintaa harjoittavaa velallista koskevista erityissäännöksistä. VJL 7 luvun vuoden 2015 alusta voimaan tulleiden muutoksien keskipisteenä ovat edellytykset, jotka yksityisen elinkeinon- tai ammatinharjoittajan tulee täyttää voidakseen järjestellä yksityistalouden velkojensa lisäksi elinkeinotoiminnasta syntyneet velat yksityishenkilön velkajärjestelyssä. Tulen lisäksi käsittelemään velkajärjestelyä yleisesti sekä yrityssaneerausmenettelyä pienyrittäjän näkökulmasta. Tutkielma rajautuu vain näiden kahden insolvenssimenettelyn käsittelyyn, ja siten esimerkiksi yksityishenkilön velkajärjestelyn ja yrityssaneerauksen vertailu konkurssiin on jätetty tutkielman ulkopuolelle. Tutkielman näkökulmasta on rajattu pois yhtiöt, eli tutkielma keskittyy vain yksityishenkilön velkajärjestelyyn ja yrityssaneeraukseen yksityisen elinkeinon- tai ammatinharjoittajan näkökulmasta. Yksityishenkilön velkajärjestelyn ja yrityssaneerauksen käsittelyn lisäksi nostan esille erinäisiä näkökohtia, jotka voivat vaikuttaa pienyrittäjän menettelynvalintaan velkajärjestelyn ja yrityssaneerauksen välillä. Tavoitteena on antaa muun muassa kuva niin menettelyyn hakeutumisen ajankohdan tärkeydestä ja merkityksestä, menettelyjen kustannuksista kuin muista pienyrittäjää koskevista erityissäännöksistä. Parhaaksi lähestymistavaksi katson molempien insolvenssimenettelyjen sekä velkajärjestelylain muutosten käsittelyn omissa luvuissaan. Työssä esitellään aluksi velkajärjestelymenettely sekä velkajärjestelyn edellytykset ja esteet pääpiirteittäin. Sen jälkeen käsittelen velkajärjestelylain muutosta ja yrityssaneerausta. Viimeisessä asiakappaleessa, joka koskee menettelyyn valintaan liittyviä seikkoja, käsitellään kuitenkin yksityishenkilön velkajärjestelyä ja yrityssaneerausta yhdessä. Yksityisen elinkeinon- tai ammatinharjoittajan velkojen järjestely yksityishenkilön velkajärjestelyssä kokonaisvaltaisesti on hyvin mielenkiintoinen aihe ja toisaalta hyvin ajankohtainen. Viime vuosien huono taloudellinen tilanne Suomessa on lisännyt työttömyyttä ja alentanut kuluttajien maksuvaraa, mikä heijastuu vahvasti myös 2
13 yrittäjien elämään vähentyneen kysynnän ja huonontuneen kannattavuuden takia. Elinkeinosta syntyneiden velkojen järjesteleminen yksityishenkilön velkajärjestelyssä on uusi ja tarpeellinen muutos, jolla pyritään edesauttamaan työllisyyttä ja pienyrittäjän mahdollisuutta jatkaa kannattavaa elinkeinotoimintaa sekä estämään tarpeettomia konkursseja. 1.2 Metodista ja lähdeaineistosta Olen käyttänyt tutkielmassani oikeusdogmaattista eli lainopillista tutkimusmetodia. Lainoppi rakentuu voimassa olevien oikeuslähteiden varaan, ja sen tehtävänä on voimassa olevan oikeuden systematisointi sekä selvittää voimassa olevan oikeuden sisältöä käsiteltävänä olevassa oikeusongelmassa. 1 Tutkielmani pohjautuu lakitekstin lisäksi kotimaiseen, insolvenssioikeutta käsittelevään oikeuskirjallisuuteen sekä lainvalmisteluaineistoon. Lähdeaineisto painottuu erityisesti velkajärjestelylain muutoksen lainvalmisteluaineistoon. Oikeuskirjallisuudessa ei tähän mennessä ole käsitelty elinkeinotoiminnan velkojen järjestelyä yksityishenkilön velkajärjestelyssä, koska se ei ole ollut ennen vuotta 2015 lain mukaan mahdollista. Olen pyrkinyt käyttämän mahdollisimman tuoretta oikeuskirjallisuutta, mutta monet insolvenssioikeutta käsittelevät teokset ovat peräisin 1990-luvulta. 1 Husa Mutanen Pohjolainen 2008, s
14 2 YKSITYISHENKILÖN VELKAJÄRJESTELYSTÄ 2.1. Yleistä Laki yksityishenkilön velkajärjestelystä astui voimaan , kun elettiin 1990-luvun pahinta lama-aikaa. 2 Ennen velkajärjestelylain voimaantuloa voitiin sovitella vain yksittäisten velkasuhteiden sisältöä, eikä ylivelkaantuneen velkaongelmiin ollut mahdollista puuttua kokonaisuutena. Velkajärjestelylakia sovelletaan nimensä mukaisesti yksityishenkilöihin, kun taas yrityksiä varten säädettiin 1990-luvun laman johdosta toinen säädös, laki yrityksen saneerauksesta. Insolvenssilakien säätämisen taustalla oli kotitalouksien velkaantuminen 1980-luvulla, mikä johtui olennaisesti rahamarkkinoiden vapautumisesta ja luottosääntelyn purkamisesta. Asuntolainat olivat merkittävässä roolissa suomalaisten kotitalouksien velkaantumisessa. Velkajärjestelylaki valmisteltiin ja saatettiin voimaan nopealla aikataululla. Sen säätämisen tavoitteena oli 1990-luvun alun laman seurauksena ylivelkaantuneiden henkilöiden taloudellisen tilan korjaaminen ja uuden velattoman alun mahdollistaminen. 3 Velkajärjestelylain 1 :n mukaan tuomioistuin voi määrätä maksukyvyttömän yksityishenkilön taloudellisen tilanteen korjaamiseksi hänen velkojaan koskevista järjestelyistä ja vahvistaa hänelle hänen maksukykyään vastaavan maksuohjelman. 4 Yksityishenkilön velkajärjestelyn tarkoituksena on ratkaista maksukyvyttömän yksityishenkilön velkaongelmat siten, että velallinen käyttää omaisuutensa ja maksukykynsä velkojen maksuun maksuohjelman keston ajan. Maksuohjelmassa määrätään maksuohjelman kestosta ja siitä, kuinka paljon velallisen on maksettava velkajärjestelyn piiriin kuuluvia velkoja. 5 Velkajärjestely voidaan VJL 2 :n mukaan myöntää henkilölle, jolla on kotipaikka Suomessa. 6 2 Norja ja Ruotsi säätivät velkajärjestelylait samoihin aikoihin, ja Tanska jo vuonna Norjan velkajärjestelysäännökset ovat gjedordningsloven:issa, Ruotsin velkasaneerauslaissa (skuldsaneringslagen) ja Tanskan konkurssilaissa (gaeldsanering). Ks. Ketola Laurell 2010, s Niiranen 2001, s. 7 4 Sopimusoikeudessa pääsääntönä on sopimuksen pysyvyyden periaate. Velkajärjestelyllä puututaan kuitenkin varsin voimakkaasti velallisen ja velkojan välillä sovitun maksuvelvollisuuden sisältöön. Velkakirjalain 1:1 :n mukaan Velkakirjan antaja vastatkoon velkasitoumuksestaan. 5 Uitto 2010, s Säännöstä saatetaan kuitenkin muuttaa tulevaisuudessa Euroopan Unionin lainsäädännön mukaiseksi. Euroopan unionin tuomioistuin katsoi ennakkoratkaisupyyntöön antamassaan tuomiossa (asia C-461/11, Ulf Kazimierz Radziejewski v. Kronofogdemyntigheten i Stockholm), että kotipaikkaa koskeva säännös on SEUT 45 artiklan vastainen. Myös Ruotsissa velkajärjestelylaki rajoittaa 4
15 2.2 Rehabilitaatio velkajärjestelyn tavoitteena Insolvenssioikeudessa vallitsee kaksi mallia, joilla ratkaistaan maksukyvyttömyyden taloudellis-yhteiskunnallinen ongelma: likvidaatio ja rehabilitaatio. Likvidaatiolla toteutetaan velkavastuun toteuttamisen periaatetta muuttamalla velallisen omaisuus rahaksi ja tilittämällä varat velkojille, kun taas rehabilitaatiolla toteutetaan velasta vapauttamisen periaatetta. 7 Konkurssi ja ulosotto luetaan likvidaatiomenettelyiksi, ja yksityishenkilön velkajärjestely ja yrityssaneeraus ovat niin sanottua modernia, rehabilitaatioon tähtäävää insolvenssioikeutta. Velkajärjestelyn tärkeimpänä tehtävänä onkin rehabilitaatio eli velallisen maksukyvyn palauttaminen. Velallisen taloudellinen toimintakyky pyritään palauttamaan normaaliksi velkoja järjestelemällä, ja tavoitteena on antaa hänelle mahdollisuus päästä velattomaan uuteen alkuun ( fresh start ), eli aloittamaan puhtaalta pöydältä. 8 Fresh start -käsite tulee alun perin Yhdysvalloista, mutta Euroopassa sen sijaan voitaisiin käyttää myös earned start -käsitettä, sillä velallisen käytös ja velkaantumisen syyt tutkitaan tuomioistuimessa tarkasti, ja ne ovat ratkaisevia, kun päätetään velkajärjestelyn myöntämisestä. 9 Rehabilitaatioperiaatteen mukaisesti velallisen varallisuuspiiriin ei kajota, vaan hänen velkavastuunsa suhteutetaan hänen maksukykyään vastaavaksi. Velkavastuun osittaisella tai totaalisella leikkaamisella saadaan palautettua velallisen taloudellinen aloitekyky, ja näin minimoidaan myös negatiivisia vaikutuksia, joita velalliseen voi kohdistua insolvenssimenettelyn myötä. Rehabilitaatioperiaatteen huonona puolena voi olla yleisen maksumoraalin heikentyminen, mikäli menettelyyn pääsee liian helposti. 2.3 Velkajärjestelyn yleiset edellytykset Yksityishenkilön velkajärjestely koskee 3.1 :n 3 kohdan mukaan kaikkia velkoja, jotka ovat syntyneet ennen menettelyn aloittamista, mukaan luettuna vakuusvelat ja velat, joiden peruste tai määrä on ehdollinen tai riitainen taikka muusta syystä epäselvä, sekä edellä tarkoitetuille veloille velkajärjestelyn alkamisen ja maksuohjelman velkajärjestelyyn pääsyn niihin henkilöihin, joilla on kotipaikka Ruotsissa. Katso lisää OM 59/2013, s Velasta vapauttamisen periaatetta rajoittaa lievimmän keinon periaate, jonka mukaan velkaan on sovellettava velkojan kannalta lievintä keinoa (VJL 25.3 ). 8 Linna, LM Linna, IIR 2013, s
16 vahvistamisen välisenä aikana kertyvää korkoa ja velallisen maksettavaksi määrättyjä tällaisten velkojen perimis- ja täytäntöönpanokuluja. Velkajärjestely voi käynnistyä VJL 8 :n mukaan vain velallisen omasta hakemuksesta, ja se voi koskea ainoastaan luonnollisia henkilöitä. Päästääkseen velkajärjestelyyn velallisen on täytettävä yksityishenkilön velkajärjestelylaissa säädetyt edellytykset. Edellytykset voidaan jakaa neljään seuraavina käsiteltäviin elementteihin: velallisen kvalifioitu maksukyvyttömyys, esteperusteiden läpäiseminen, painavat vastasyyt ja edellytys siitä, että velallinen pystyy maksamaan velkojaan ainakin jonkin verran tai että hänen maksukyvyttömyytensä on luonteeltaan pysyvää Maksukyvyttömyys Velkajärjestelyn tärkeimpänä edellytyksenä on se, että velallinen on maksukyvytön. Maksukyvyttömyydellä tarkoitetaan VJL 3.1 :n 2 kohdan mukaan sitä, että velallinen on muuten kuin tilapäisesti kykenemätön maksamaan velkojaan niiden erääntyessä. Maksukyvyttömyys ei ole jatkuvaa, jos velallinen esimerkiksi pystyy maksamaan velkansa velkojen erääntymisen jälkeenkin muuttamalla omaisuuttaan rahaksi tai käyttämällä siihen lähitulevaisuudessa kertyviä tulojaan. 11 VJL 9.1 :n 1 kohdan mukaan velkajärjestely voidaan myöntää maksukyvyttömälle velalliselle niin sanotun sosiaalisen suoritusesteen vuoksi, eli jos maksukyvyttömyys johtuu pääasiallisesti maksukyvyn olennaisesta heikentymisestä sairauden, työkyvyttömyyden, työttömyyden tai muun olosuhteiden muutoksen vuoksi pääasiassa ilman velallisen omaa syytä. Velkajärjestelyhakemuksissa useimpana maksukyvyttömyyden syynä onkin mainittu työttömyys. 12 VJL 9.1 :n 2 kohdan mukaan velkajärjestely voidaan myöntää myös, jos siihen on muuten painavat perusteet ottaen huomioon velkojen ja niihin liittyvien velvoitteiden määrä suhteessa velallisen maksukykyyn. Tämä kvalifioitu maksukyvyttömyys -peruste on edellä mainitun sosiaalisen suoritusesteen kanssa vaihtoehtoinen. 13 Säännöstä sovelletaan useimmiten tapauksissa, joissa velallisen maksukyvyn ja velkojen välillä 10 Koulu ym. 2009, s Koskelo Lehtimäki 1997, s Koulu ym. 2009, s Koulu ym. 2009, s
17 vallitsee niin olennainen epäsuhde, että velallinen ei kykene ilman velkajärjestelyä selviytymään veloistaan. 14 Sosiaalisen suoritusesteen tai kvalifioidun maksukyvyttömyyden lisäksi VJL 9.2 :n mukaan velkajärjestelyn edellytyksenä kaikissa tapauksissa on, että maksukyvytön velallinen ei kohtuudella kykene parantamaan maksukykyään voidakseen selviytyä veloistaan aiheutuvista menoista. Velkajärjestely ei yleisesti ottaen ole siis perusteltua, jos velallinen omatoimisesti pystyisi parantamaan maksukykyään. 15 Velkajärjestelylaissa on täsmentävästi määritelty, miten maksukykyä tulee arvioida. 16 VJL 4 :n mukaan maksukykyä arvioitaessa on otettava huomioon velallisen varallisuuden rahaksi muuttamisesta saatavat varat, velallisen tulot 17 sekä hänen ansaintamahdollisuutensa ottaen huomioon hänen ikänsä, työkykynsä ja muut olosuhteet, velallisen välttämättömät elinkustannukset sekä muut velallisen taloudelliseen asemaan vaikuttavat seikat. Muuna taloudelliseen asemaan vaikuttavana seikkana pidettiin esimerkiksi tapauksessa KKO 1997:166 alaikäisen velallisen velkautumista vanhempiensa toimenpiteiden johdosta. Pysyvästi ylivelkaantuneiden vanhempien taloudellinen asema otettiin huomioon arvioitaessa lapsen maksukykyä. Lain esitöiden mukaan maksukyvyn arvioinnilla on velkajärjestelyssä merkitystä muun muassa velkajärjestelyn edellytysten arvioinnin ja velallisen vahvistettavan maksuohjelman sisällön kannalta. 18 On huomioitavaa, että velallisen tulee tarvittaessa näyttää toteen, ettei esimerkiksi työttömäksi joutuminen johdu hänestä itsestään. Maksukyvyttömyyden tulee olla jatkuvaa, jonka johdosta työttömyyttä on pidetty yleensä väliaikaisena syynä. Pitkäaikaistyöttömyys voi kuitenkin olla peruste velkajärjestelyn aloittamiselle HE 183/1992 vp, s HE 183/1992 vp, s Vrt. konkurssi, jossa velallisen pelkkä ilmoitus siitä, että hän on maksukyvytön, riittää velallisen itsensä tekemän konkurssihakemuksen perusteeksi. 17 Velallisen tuloilla tarkoitetaan muun muassa palkkaa, palkkiota sekä muuta etuutta, joka maksetaan työstä tai palveluksesta. Tuloilla tarkoitetaan myös mm. yritystoiminnasta ja ammatinharjoittamisesta saatavia tuloja. Katso lisää Oikeusministeriön asetus velallisen maksukyvyn arvioinnin perusteista yksityishenkilön velkajärjestelyssä 322/2001, HE 183/1992 vp, s Koulu Niemi-Kiesiläinen 1999, s
18 2.3.2 Velkajärjestelyn yleiset esteet Vaikka velallinen täyttäisikin velkajärjestelylaissa säädetyt edellytykset, velkajärjestely ei välttämättä tule kysymykseen olemassa olevan esteperusteen takia. VJL 10 :ssä on säännelty yksityiskohtaisesti ja täsmällisesti esteet, jotka estävät velkajärjestelyyn pääsemisen. VJL 10 koostuu 11-kohtaisesta listasta, jotka koskevat niitä perusteita, joilla hakemus velkajärjestelystä voitaisiin hylätä, vaikka velallisen taloudellista asemaa koskevat velkajärjestelyn edellytykset täyttyisivätkin. 20 Esteiden avulla pyritään siihen, että velkajärjestely ei heikentäisi yleistä maksumoraalia. Niiden tavoitteena on sulkea pois velkajärjestelystä henkilöt, joiden velkaantumiseen liittyy yhteiskunta- ja maksumoraalin kannalta arveluttavia piirteitä. 21 Velkajärjestelyä ei esimerkiksi voida myöntää, jos velalliselle on määrätty rikoksen perusteella maksuvelvollisuus eikä velkajärjestelyn myöntämistä voida pitää perusteltuna velan määrä, rikoksen laatu, vahingon kärsineen asema ja muut seikat huomioon ottaen. Velkajärjestelyn esteenä on muun muassa myös se, että velallinen on epäiltynä esitutkinnassa tai syytteessä rikoksesta (VJL 10 :n 2 kohta), velallisen toiminta on elinkeinotoiminnassa ollut velkojien etua loukkaavaa (VJL 10 :n 3 kohta), velkaantuminen on ollut ilmeisen kevytmielistä eli velallinen on velkaantunut harkitusti velkajärjestelyä silmälläpitäen (VJL 10 :n 7 kohta) tai että velallinen on velkajärjestelyä varten antanut taloudellisesta asemastaan vääriä tai harhaanjohtavia tietoja (VJL 10 :n 8 kohta) Painavat vastasyyt Tietyissä tilanteissa velkajärjestely voidaan myöntää, vaikka jokin VJL 10 :ssä mainituista yleisistä esteistä olisi käsillä. VJL 10 a :n mukaan velkajärjestely voidaan myöntää yleisestä esteestä huolimatta, jos siihen on painavia syitä ottaen erityisesti huomioon velallisen toimet velkojen maksamiseksi, velkaantumisesta kulunut aika ja muut velallisen olosuhteet sekä velkajärjestelyn merkitys velallisen ja velkojien kannalta. 20 HE 183/1992 vp, s HE 183/1992 vp, s
19 Pykälää sovelletaan ensinnäkin silloin, kun velallisen velkajärjestelyhakemus on aikaisemmin hylätty ja velallinen hakee velkajärjestelyä uudelleen, ja toiseksi silloin, kun velallinen hakee velkajärjestelyä ensimmäistä kertaa, mutta hänen velkajärjestelylleen on VJL 10 :ssä mainittu yleinen este. 22 VJL 10 a tuli voimaan vuoden 2003 alusta. Lainkohdalla on haluttu turvata tapauskohtainen kokonaisharkinta. Sen nojalla voidaan huomioida velallisen käyttäytymisessä tai muissa olosuhteissa tapahtunut muutos, jonka vuoksi velkajärjestelyä voidaan kuitenkin pitää perusteltuna. 23 Oikeuskäytännössä erityiseksi vastasyyksi on kelpuutettu esimerkiksi velallisen myöhempi moitteeton maksukäyttäytyminen. velkajärjestelyhakemus hyväksyttiin lisävelkaantumisesta huolimatta. 24 Tapauksessa KKO 2004: Velkajärjestelyn estyminen väliaikaisesta syystä Neljäntenä velkajärjestelyn edellytyksenä VJL 9 a :n mukaisesti on, että velallinen pystyy maksamaan velkojaan ainakin jonkin verran tai että hänen maksukyvyttömyytensä on luonteeltaan pysyvää. Mikäli siis velallisella ei väliaikaisena pidettävästä syystä ole maksuvaraa tai velallinen ei sellaisen syyn vuoksi kykene maksuvarallaan maksamaan tavallisia velkojaan vähäistä pidettävää määrää enempää, velkajärjestelyä ei voida myöntää. Jos velallisen maksuvaran puuttuminen tai vähäisyys johtuu työttömyydestä, syytä ei voida enää pitää väliaikaisena, jos työttömyys on kestänyt vähintään 18 kuukautta. Tämä aikamääre lisättiin velkajärjestelylakiin voimaan tulleella lakimuutoksella. Aikaisemmin voimassa ollut laki ei sisältänyt aikamäärettä sille, milloin velallisen työttömyydestä johtuva maksuvaran puute tai vähäisyys muuttuu väliaikaisesta pysyväksi, mutta oikeuskäytännössä rajaksi on muodostunut kaksi vuotta. Nyt kuitenkin velkajärjestelyyn pääsemiseksi riittää, että työttömyys on kestänyt 18 kuukautta siihen mennessä, kun päätös velkajärjestelyn aloittamisesta tehdään. 25 Edellä mainittua ei VJL 9a.2 :n mukaan kuitenkaan sovelleta yksityisenä elinkeinontai ammatinharjoittajana elinkeinotoimintaa harjoittavaan velalliseen. Yksityishenkilön 22 HE 98/2002 vp, s Tammi-Salminen 2013, s Koulu Lindfors 2010, s HE 83/2014 vp, s
20 velkajärjestelyä elinkeinon- ja ammatinharjoittajien osalta käsitellään myöhemmässä luvussa. 2.4 Velkajärjestelyn vaiheet Sopimusneuvottelut Velkajärjestely voi tulla vireille vain velallisen hakemuksesta. Ennen kuin velallinen jättää velkajärjestelyhakemuksen tuomioistuimeen, on hänellä VJL 11 :n mukainen velvollisuus neuvotella sopimukseen perustuvan maksujärjestelyn aikaansaamisesta velkojiensa kanssa. Sovintomahdollisuuksien selvittämisestä voidaan lainkohdan mukaan poiketa, jos se on ilmeisen tarpeetonta velallisen vähäisen maksukyvyn, velkojien suuren lukumäärän, tuntemattomien velkojien tai muun syyn vuoksi. Sovintoneuvotteluja voidaan siis pitää velkajärjestelyn ensivaiheena. Ensivaiheeseen liittyy myös velkaneuvonta, sillä velallinen voi jo tässä vaiheessa kääntyä myös velkaneuvonnan puoleen. 26 Velkajärjestelyn edellytyksenä olevalla pyrkimyksellä sovintoratkaisuun tarkoitetaan kokonaisvaltaista velallisen koko velkatilannetta koskevaa sopimukseen tai sopimuksiin perustuvia ratkaisuja. Järjestelyt, joissa sovitaan maksujärjestelyistä yhtä velkaa koskien, ovat tavallisia käytännössä, mutta niillä ei ole velkajärjestelyyn rinnastettavia oikeusvaikutuksia. 27 VJL 11.2 :n mukaan myös velkojalla on velvollisuus myötävaikuttaa sovinnon syntymiseen hyvän luotonanto- ja perintätavan mukaisesti. Lainkohdan ongelmana kuitenkin on, ettei sen rikkomisesta ole uhkaa velkojille. 28 Mikäli sovintoneuvotteluissa ei päästä yksimielisyyteen tai sovintoneuvotteluja ei ole käyty jonkin edellä mainitun syyn vuoksi, voidaan velkajärjestelyhakemus jättää tuomioistuimeen. 26 Koulu ym. 2009, s Niemi Lindfors, Insolvenssioikeus 2015, Niiranen 2015, s
21 2.4.2 Tuomioistuinmenettely Velallinen voi VJL 50 :n mukaan hakea velkajärjestelyä toimittamalla oikeusministeriön vahvistaman velkajärjestelyä koskevan hakemuksen tuomioistuimen kansliaan. Aviopuolisot, yhteisvastuulliset kanssavelalliset sekä velallinen ja takaaja voivat VJL 8.2 :n mukaan hakea velkajärjestelyä yhdessä. VJL 49.3 :n mukaan velkajärjestelystä päättää se tuomioistuin, joka on velallisen yleinen oikeuspaikka tai, jos velalliset hakevat velkajärjestelyä yhdessä, se tuomioistuin, joka on heistä jonkun yleinen oikeuspaikka. Velkajärjestelyasian käsitteleminen on hakemuslainkäyttöä, joten tuomioistuin noudattaa VJL 49 :n mukaan hakemusasioiden käsittelyä koskevia oikeudenkäymiskaaren 8 luvun säännöksiä. Käsitelleessään velkajärjestelyhakemusta tuomioistuin voi varata yhdelle tai useammalle velkojalle tilaisuuden lausua määräajassa kirjallisesti hakemuksesta. Velkoja voidaan VJL 52 :n mukaan myös kutsua istuntoon kuultavaksi. Velkojen kuuleminen on kuitenkin harkinnanvaraista, mutta se on suositeltavaa, sillä usein velkojien välityksellä tuomioistuin saa tietoonsa mahdollisista esteperusteista. Myös asian käsittelyn etenemisen kannalta velkojien kuuleminen voi olla kannattavaa, sillä jos velkojia ei kuulla, tuomioistuimen oma vastuu asian selvittämiseksi kasvaa. 29 VJL 54 :n mukaan tuomioistuimen on tehtävä päätös velkajärjestelyn aloittamisesta, jos esitetyn selvityksen perusteella velkajärjestelyyn on edellytykset eikä estettä ole. Päätökseen, jolla velkajärjestely on aloitettu, ei saa hakea muutosta Maksuohjelma Kun tuomioistuin tekee päätöksen velkajärjestelyn aloittamisesta, määrää se tarvittaessa selvittäjän laatimaan velalliselle maksuohjelman. Selvittäjän määrääminen ei kuitenkaan ole joka tilanteessa pakollista, vaan VJL 64 :n mukaan selvittäjä voidaan määrätä, jos se on velallisen taloudellisen aseman selvittämiseksi, omaisuuden rahaksimuuton vuoksi tai muutoin velkajärjestelyn toteuttamiseksi tarpeen. Mikäli velallisen hakemuksen liitteenä on jo ehdotus maksuohjelmaksi, selvittäjä voidaan 29 Koulu Lindfors 2010, s
22 määrätä vain, jos asia on riitainen tai epäselvä, ja selvittäjän määrääminen on tällöin tarpeen. Velkajärjestelyssä velalliselle vahvistetaan hänen maksukykyään vastaava maksuohjelma. Maksuohjelmassa määrätään, missä aikataulussa ja kuinka paljon velallisen tulee maksaa velkajärjestelyyn kuuluvia velkojaan. Maksuohjelma sisältää myös muita määräyksiä, kuten mitä omaisuutta velallinen voi pitää itsellään ja mitä omaisuutta hänen tulee myydä ja käyttää velkojen maksamiseen. 30 Velallinen saa lain mukaan säilyttää itsellään perusturvaansa kuuluvan omaisuuden, mutta hänen on myytävä muu omaisuutensa ja käytettävä myymisestä saadut varat velkojen maksamiseen. VJL 5.2 :n mukaan perusturvaan kuuluu velallisen omistusasunto, kohtuullinen koti-irtaimisto, henkilökohtaiset tavarat, työvälineet ja esineet, joita velallinen tarvitsee toimeentulonsa turvaamiseksi. Maksuohjelman kesto on normaalisti kolme vuotta, mutta se voi tietyissä tapauksissa olla viisi vuotta. VJL 30 :ssä on säädetty, että jos velallinen säilyttää omistusasuntonsa, maksuohjelma voi olla kolmea vuotta pidempi. Saman pykälän mukaan maksuohjelman keston tulee olla viisi vuotta, jos velallisen maksuvelvollisuus on maksuohjelmassa kokonaan poistettu, eli kun kysymyksessä on niin sanottu nollaohjelma, tai jos velkajärjestely on myönnetty VJL 10 a :n mukaan yleisestä esteestä huolimatta. Tässä tilanteessa tuomioistuimella ei ole harkinnanvaraa, vaan maksuohjelman kestoksi on asetettava viisi vuotta. Tuomioistuimen harkinnanvaraisuuteen on kuitenkin säädetty poikkeus, sillä tuomioistuin voi VJL 30.3 :n mukaan määrätä niin sanotun nollamaksuohjelman kestoksi alle viisi vuotta, jos velalliselta puuttuu maksuvara kokonaan sairauden, iän tai muun hänestä riippumattoman syyn takia. Periaatteena maksuohjelman laatimisessa on se, että velallisen on käytettävä velkojensa maksamiseen kaikki ne tulonsa, jotka ylittävät hänen välttämättömämmät elinkustannuksensa. Maksuvara ratkaisee, mitä velallinen joutuu maksamaan ja mistä veloista hänet vapautetaan. Maksuvara on se osa tuloista, mitä jää jäljelle, kun niistä vähennetään velallisen kohtuulliset menot Niemi, Insolvenssioikeus 2015, Koulu Lindfors 2010, s
23 Velkaselvittelyn päätyttyä tuomioistuin joko hylkää tai vahvistaa maksuohjelmaehdotuksen. Tässä vaiheessa maksuohjelman hylkääminen on kuitenkin harvinaista. 32 Vahvistetulla maksuohjelmalla korvataan velkasuhteiden entiset ehdot. Maksuohjelman vahvistamisella on siten sekä muotoamis- että vahvistamistuomion piirteitä. 33 Silloin kun velallisia on useita, jokaiselle vahvistetaan oma maksuohjelma. VJL 24.1 :n mukaan kanssavelallisille voidaan kuitenkin vahvistaa vakuusvelan osalta yhteinen maksuohjelma, jos he ovat hakeneet velkajärjestelyä yhdessä ja ovat yhteisvastuullisessa velkasuhteessa vakuusvelasta. Velallinen vapautuu maksuohjelman piirissä olleista veloista, kun maksuohjelma on mahdollisine lisäsuorituksineen kokonaan suoritettu. Koska velkajärjestely käsittää velat, jotka ovat syntyneet ennen velkajärjestelyn aloittamista, velallinen ei vapaudu myöhemmistä veloista. Myöhemmät velat on maksettava niiden normaalien ehtojen mukaan Velkajärjestelyn keinot Velkajärjestelylain 25 :ssä säädetään niistä keinoista, joita velkajärjestelyssä voidaan soveltaa sen piiriin kuuluviin velkoihin. Keinot on lueteltu pykälässä lievimmästä ankarimpaan etenevässä järjestyksessä. Velkajärjestelyssä voidaan 1) muuttaa velan maksuaikataulua; 2) määrätä, että velallisen maksusuoritukset on luettava ensin velan pääoman ja vasta sen jälkeen luottokustannusten lyhennykseksi; 3) alentaa jäljellä olevaan luottoaikaan kohdistuvien luottokustannusten maksuvelvollisuutta; 4) alentaa maksamatta olevan velan määrää: 5) poistaa velan maksuvelvollisuus kokonaan Koulu Lindfors 2010, s Koulu Niemi-Kiesiläinen 1999, s Koulu Lindfors 2010, s Velan maksuvelvollisuuden kokonaan poistaminen on velkojien kannalta luonnollisesti huonoin vaihtoehto. Tällaisia nollaohjelmia myönnetään kuitenkin usein. Katso velkojien ajatuksia velkajärjestelyn keinoista Muttilainen 1997, s
24 Säännökset velkajärjestelyn keinoista on otettu lakiin sen sääntelemiseksi, minkä sisältöinen maksuohjelma velalliselle voidaan vahvistaa vastoin velkojan tahtoa. Lain säännöksistä voidaan poiketa velkojan vahingoksi vain velkojan suostumuksella. 36 VJL 25.2 :n mukaan velkajärjestely voi sisältää velan maksamisen kokonaan tai osaksi kertasuorituksena tätä tarkoitusta varten otettavalla uudella velalla. Vakuusvelkojen osalta velkoja voidaan järjestellä vain luettelossa 1-3 kohdissa mainituilla tavoilla. Vakuusveloista on oma säännöksensä VJL 26 :ssä. Vakuusvelan erääntynyttä viivästyskorkoa voidaan myös alentaa tai poistaa se kokonaan. Yllä mainituista keinoista on valittava se, mikä on velkojan kannalta lievin, ja mikä riittää korjaamaan velallisen taloudellisen tilanteen. Velan määrän alentaminen ja maksuvelvollisuuden poistaminen ovat siis viimeisiä keinoja, joihin voidaan VJL 25.3 :n sanamuodon mukaan turvautua vain, jos velkajärjestelyä ei muuten voida toteuttaa. Hallituksen esityksen mukaan keinoja voitaisiin kuitenkin käyttää erikseen tai yhdistellen, sillä useissa tapauksissa velkajärjestely olisi parhaiten toteutettavissa soveltamalla eri keinojen yhdistelmää HE 183/1992 vp, s HE 183/1992 vp, s
25 3 ELINKEINOTOIMINTAA HARJOITTAVAN VELALLISEN PÄÄSY YKSITYISHENKILÖN VELKAJÄRJESTELYYN 3.1 Ennen vuotta 2015 voimassa ollut oikeustila ja velkajärjestelylain muutos Yksityishenkilön velkajärjestely on tarkoitettu nimensä mukaisesti vain yksityishenkilöille, ja sen tavoitteena on ratkaista maksukyvyttömän yksityishenkilön velkaongelmat. Elinkeinotoimintaa harjoittavien henkilöjen ja yhtiöiden velkaongelmien ratkaisemiseen on oma insolvenssimenettely, yrityssaneeraus. Yksityishenkilön velkajärjestely oli vuoden 2014 loppuun asti vain rajoitetusti mahdollista velalliselle, joka on luonnollinen henkilö ja joka harjoittaa elinkeinotoimintaa yksityisenä elinkeinon- tai ammatinharjoittajana. Velkajärjestely oli elinkeinonharjoittavien velallisten osalta mahdollista vain silloin, kun velkaongelmat liittyivät velallisen yksityistalouteen. Elinkeinotoimintaan liittyvien velkojen järjestely ei siis ollut mahdollista, 38 vaan yksityisen elinkeinon- tai ammatinharjoittajan tuli hakeutua yrityssaneeraukseen elinkeinotoimintaan liittyvien velkojen järjestelemiseksi. Yrityssaneeraus on kuitenkin käytännössä liian raskas ja kallis menettely pienimuotoisen yritystoiminnan tervehdyttämiseksi, mikä on johtanut siihen, että yksityisten elinkeinon- ja ammatinharjoittajien on voinut olla vaikea saada taloutensa kokonaistilanne korjattua. 39 Ennen vuotta 2015 voimassa ollut laki mahdollisti yksityisten elinkeinon- ja ammatinharjoittajien elinkeinotoiminnan velkojen järjestelyn yksityishenkilön velkajärjestelyssä, jos yritystoiminta oli jo loppunut. Yritystoiminnan loppumisen myötä entiset yritystoiminnan velat katsottiin muuttuvan yksityistalouden veloiksi. 40 Aikaisemman lainsäädännön aikana tällaisen pienyrittäjän tuli pahimmassa tapauksessa lopettaa elinkeinotoimintansa päästääkseen yksityishenkilön velkajärjestelyyn, jotta entiset elinkeinotoiminnan velat voitiin myös järjestellä osana velkajärjestelyä Koskelo Lehtimäki 1997, s LaVM 12/2014 vp, s OM 59/2013, s Uitto 2010, s
26 3.1.1 Lakimuutoksen valmistelu Yksityishenkilön velkajärjestelystä annettu laki astui voimaan helmikuussa 1993, jonka jälkeen sitä on muutettu useaan kertaan. Laki on ollut voimassa yli 20 vuotta, jonka johdosta sen toimivuutta nyky-yhteiskunnassa on ollut syytä tarkistaa. Vuoden 2015 alusta voimaan tullutta lakimuutosta on valmisteltu aina vuodesta 2009 alkaen. Oikeusministeriö asetti työryhmän, jonka tehtävänä oli laatia ehdotukset velkajärjestelylain uudistamiseksi. Työryhmä luovutti maaliskuussa 2011 selvityksistään mietinnön Velkajärjestelylain uudistaminen (11/2011), jossa ehdotettiin mahdollistettavaksi velkajärjestelyyn pääsy myös elinkeinotoimintaa harjoittavalle luonnolliselle henkilölle sekä elinkeinotoimintaan liittyvien velkojen järjestely elinkeinonharjoittajan yksityistalouden velkojen lisäksi tietyin edellytyksin. Oikeusministeriö pyysi lausunnon yhteensä 84 eri viranomaiselta, järjestöltä ja asiantuntijalta, jotka antoivat pääosin myönteistä palautetta työryhmän yrittäjävelallisten aseman parantamiseen tähtäävistä ehdotuksista, mutta varauksellista palautetta muista mietintöön sisältyvistä ehdotuksista. 42 Oikeusministeriö asetti marraskuussa 2012 uuden työryhmän, jonka tehtäväksi annettiin velkajärjestelyn ensimmäisen uudistamistyöryhmän mietinnön ja siihen saadun palautteen johdosta laatia ehdotus yksityishenkilön velkajärjestelyn uudistamiseksi. Työryhmän tuli selvittää, miten yrittäjien asemaan voitaisiin parantaa velkajärjestelyssä puuttumatta maksuohjelman kestoon. Työryhmä antoi mietintönsä (Velkajärjestelyn tarkistaminen, mietintöjä ja lausuntoja 59/2013), johon sisällytettiin aikaisempi ehdotus elinkeinon- ja ammatinharjoittajien elinkeinotoiminnan velkojen järjestelystä velkajärjestelyssä yksityistalouden velkojen lisäksi. 43 Oikeusministeriö pyysi työryhmän mietinnöstä lausuntoa 59 taholta, jotka pitivät ehdotusta merkittävänä parannuksena yksityisten elinkeinon- ja ammatinharjoittajien asemaan muun muassa siksi, että elinkeinon- ja ammatinharjoittajien asemaa voi pitkälti samaistaa palkansaajien asemaan. Lisäksi velkajärjestely menettelynä olisi pienyrittäjälle edullisempaa kuin yrityssaneerausmenettely. 44 Lausunnonantajat esittivät tosin myös yksityiskohtaisia huomioita ehdotettuihin elinkeinon- ja ammatinharjoittajia koskeviin säännöksiin. Velkajärjestelyn ja yrityssaneerauksen valinnaisuuden huonona 42 OM 59/2013, s OM 59/2013, s OM 28/2014, s. 10 ja
27 puolena saattaisi kuitenkin olla se, että velkaantunut yksityinen elinkeinonharjoittaja yrittäisi viimeiseen asti välttää konkurssia hakeutumalla ensin velkajärjestelyyn ja, jos sitä ei myönnetä, yrityssaneeraukseen. 45 Hallitus antoi vuonna 2014 esityksen eduskunnalle laiksi yksityishenkilön velkajärjestelystä annetun lain muuttamiseksi ja eräiksi siihen liittyviksi laeiksi (HE 83/2014 vp). Yksityishenkilön velkajärjestelylain muuttuneet säännökset, ja siten yksityisiä elinkeinon- tai ammatinharjoittajia koskevat muutokset astuivat voimaan Pienyrittäjät voivat jatkossa siis valita, hakeutuvatko he yksityishenkilön velkajärjestelyyn tai yrityssaneeraukseen, mikäli edellytykset molempiin menettelyihin täyttyvät. Pienyrittäjän velat voidaan kokonaisvaltaisesti järjestellä yksityishenkilön velkajärjestelyssä esimerkiksi tilanteissa, joissa maksukyvyttömyys johtuu esimerkiksi sairaudesta tai muusta henkilökohtaisesta olosuhdemuutoksesta tai elinkeinotoiminnan kannattavuuden notkahtamisesta, mutta elinkeinotoiminta on alkanut sujumaan sen verran hyvin, että pienyrittäjä pystyy maksamaan uudet velkansa ajallaan, mutta tarvitsee apua vanhojen velkojen maksamiseen Lakimuutokseen vaikuttaneet syyt Työ- ja elinkeinoministeriön Yrityskatsaus 2013 julkaisun mukaan Suomessa on yrityksiä noin Yrityksistä suurin osa koostuu pienistä ja keskisuurista yrityksistä, joiden osuus koko yrityskannasta on 99,8 prosenttia. Näistä alle 10 hengen yrityksiä on 93,1 prosenttia. Yksityisyrittäjiä Suomessa on eli noin 66 prosenttia koko yrityskannasta. 47 Yksityisiä elinkeinon- tai ammatinharjoittajia voidaan monessa suhteessa rinnastaa palkansaajiin, sillä he harjoittavat yleensä elinkeinotoimintaa elättääkseen itsensä ja perheensä. Tällaiset pienyrittäjät eivät useimmiten työllistä muuta henkilökuntaa. Koska elinkeinotoiminnan velkoja ei voitu järjestellä velkajärjestelyssä ennen vuotta 2015, velkaantuneiden yksityisten elinkeinon- ja ammatinharjoittajien katsottiin jäävän 45 Velkajärjestelylain muutoksella, jota esimerkiksi Suomen Yrittäjät Oy on kannattanut, pyritään ehkäisemään tarpeettomia konkursseja (katso Suomen Yrittäjät Oy:n tiedote lakimuutoksesta). Velkajärjestelyn hakemisen ajankohta ja yritystoiminnan kannattavuus ovat suuressa roolissa päätettäessä siitä, voidaanko yksityishenkilön velkajärjestely myöntää pienyrittäjälle. Mielestäni lakimuutoksen tavoite ennaltaehkäistä konkursseja voi onnistua hyvin vain, jos velkajärjestelyä haetaan mahdollisimman aikaisessa vaiheessa. 46 OM 59/2013, s TEM 25/2013, s
28 epätasa-arvoiseen asemaan palkansaajiin verrattuna. Heidän oli vaikeampi päästä uuteen velattomaan alkuun ja saada taloudellinen tilanteensa korjattua. Elinkeinon- tai ammatinharjoittajalla oli käytännössä vaihtoehtona yritystoiminnan lopettaminen tai yrityssaneeraukseen hakeutuminen. Lakimuutoksella haluttiin parantaa elinkeinon- ja ammatinharjoittajien asemaa ja mahdollistaa myös se, että jatkamiskelpoista yritystoimintaa ei tarvitse lopettaa, vaikka elinkeinotoiminnasta olisi velkaa. Ennen lakimuutosta voimassa olleet säännökset passivoivat elinkeinon- ja ammatinharjoittajia: velallinen ei voinut aloittaa uutta elinkeinotoimintaa samalla alalla uudestaan, koska se voitiin katsoa saman toiminnan jatkamiseksi. Tällöin elinkeinonharjoittajille asetetut velkajärjestelyn lisäedellytykset eivät täyttyneet. Uusien säännösten tarkoituksena on se, että yrittäjä pääsisi hyödyntämään osaamistaan myös jatkossa. 48 Ennen lakimuutosta yksityisten elinkeinon- ja ammatinharjoittajien yritystoiminnan velkojen järjestely oli siis mahdollista vain yrityksen saneerauksesta annetun lain mukaisessa menettelyssä. Yrityssaneerausmenettely on kuitenkin pienyrittäjille raskas ja kallis menettely, jossa menettelyn kustannukset nousevat korkeiksi. Yksityishenkilön velkajärjestelyn katsotaan olevan pienyrittäjälle tarkoituksenmukaisempi ja halvempi vaihtoehto. Lakimuutoksen tavoitteena on kannustaa velallisia yrittäjyyteen työttömyyden sijasta sekä maksuohjelman aikaiseen tulonhankintaan. Velkajärjestelyn arvioidaan olevan suuri apu pienyrittäjille, joilla on yritystoiminnan kannattavuus notkahtanut, mutta joilla on kuitenkin edellytyksiä kannattavan elinkeinotoiminnan jatkamiseen. Tällöin velallinen pystyy elättämään itsensä ja perheensä ja maksamaan velkajärjestelyn alkamisen jälkeen syntyneet velkansa ajallaan, kunhan velkajärjestelyn piiriin kuuluvat velat järjestellään HE 83/2014 vp, s OM 59/2013, s. 45,54 ja
29 3.2 Euroopan komission suositus uudesta lähestymistavasta liiketoiminnan epäonnistumiseen ja yritysten maksukyvyttömyyteen Velkajärjestelylain muuttamisesta annetulla hallituksen esityksellä 83/2014 muutetaan kansallista lainsäädäntöä eikä sillä ole yhtymää Euroopan unionin lainsäädäntöön, 50 sillä maksukyvyttömyyttä koskeva lainsäädäntö on pääosin paikallista. Maksukyvyttömyys on kuitenkin eurooppalainen ongelma, koska paitsi maksukyvyttömillä yrityksillä, myös maksuvaikeuksissa olevilla yksityishenkilöillä voi olla velkaa eri maissa oleville velkojille. 51 Euroopan komissio onkin antanut suosituksen uudesta lähestymistavasta liiketoiminnan epäonnistumiseen ja yrityksen maksukyvyttömyyteen, 52 jossa painotetaan muun muassa rahoitusjärjestelyjä ennen virallisen menettelyn aloittamista. Velkajärjestelylain muutoksilla toteutetaan tavoitetta antaa rehellisesti toimineille yrittäjille uusi mahdollisuus, jota käsiteltiin jo ennen komission antamaa suositusta Euroopan komission 12 päivänä joulukuuta 2012 Euroopan parlamentille, neuvostolle ja talous- ja sosiaalikomitealle antamassa tiedonannossa koskien uutta eurooppalaista lähestymistapaa liiketoiminnan epäonnistumiseen ja maksukyvyttömyyteen Yleistä Euroopan komission antama suositus uudesta lähestymistavasta liiketoiminnan epäonnistumiseen ja yritysten maksukyvyttömyyteen jakautuu kahteen osaan. Ensimmäisessä osassa asetetaan vähimmäisvaatimukset ennalta ehkäiseville yritysten tervehdyttämismenettelyille, jotka tulee olla käytössä uhkaavan maksukyvyttömyyden perusteella. Toinen osa muodostuu pyrkimyksestä antaa rehellisille konkurssin tehneille yrittäjille uusi mahdollisuus kaikkialla unionissa. Komission suosituksen taustalla on maksukyvyttömyyttä koskevien kansallisten lakien suuri vaihtelu jäsenmaissa. Taloudellisissa vaikeuksissa olevilla velallisilla on eri jäsenmaissa erilaiset vaihtoehdot liiketoimintansa uudelleen järjestämiseksi. Samoin 50 HE 83/2014 vp, s Ks. Niemi 2009, s Bryssel , C(2014) OM 59/2013, s
Minna Juhala VELKAJÄRJESTELYLAIN MUUTOKSEN VAIKUTUS ELINKEINOTOIMINNAN VELKOJEN JÄRJESTELYYN
Minna Juhala VELKAJÄRJESTELYLAIN MUUTOKSEN VAIKUTUS ELINKEINOTOIMINNAN VELKOJEN JÄRJESTELYYN Liiketalouden koulutusohjelma 2015 VELKAJÄRJESTELYLAIN MUUTOKSEN VAIKUTUS ELINKEINOTOIMINNAN VELKOJEN JÄRJESTELYYN
VELKAJÄRJESTELYVELAT. selvitysjärjestelmä ja sen ongelmat
VELKAJÄRJESTELYVELAT selvitysjärjestelmä ja sen ongelmat Lapin yliopisto Oikeustieteiden tiedekunta Pro gradu -tutkielma Insolvenssioikeus Sari Hokkanen Kevät 2016 II Lapin yliopisto, oikeustieteiden tiedekunta
Opinnäytetyö (AMK) Liiketalouden koulutusohjelma Juridiikka 2015 Ferdane Imeri YKSITYISHENKILÖN VELKAJÄRJESTELYN EDELLYTYKSET JA ESTEET OPINNÄYTETYÖ (AMK) TIIVISTELMÄ TURUN AMMATTIKORKEAKOULU Liiketalouden
VELKAJÄRJESTELYN ESTEET JA VELKAJÄRJESTELYN MYÖNTÄMINEN ESTEESTÄ HUOLIMATTA
VELKAJÄRJESTELYN ESTEET JA VELKAJÄRJESTELYN MYÖNTÄMINEN ESTEESTÄ HUOLIMATTA Elisa Huotari Lapin yliopisto Oikeustieteiden tiedekunta Maisteritutkielma Prosessioikeus Syksy 2014 II Lapin yliopisto, oikeustieteiden
LAUSUNTOJA JA SELVITYKSIÄ 2002:14. Yksityishenkilön velkajärjestelylain tarkistaminen
LAUSUNTOJA JA SELVITYKSIÄ 2002:14 Yksityishenkilön velkajärjestelylain tarkistaminen LAUSUNTOJA JA SELVITYKSIÄ 2002:14 Yksityishenkilön velkajärjestelylain tarkistaminen OIKEUSMINISTERIÖ HELSINKI 2002
KYMENLAAKSON KÄRÄJÄOIKEUDEN VELKAJÄRJESTELYN TUOMIOISTUINMENETTELY
KYMENLAAKSON AMMATTIKORKEAKOULU Liiketalous / Julkishallinto ja juridiikka Anni Jansson KYMENLAAKSON KÄRÄJÄOIKEUDEN VELKAJÄRJESTELYN TUOMIOISTUINMENETTELY Opinnäytetyö 2014 TIIVISTELMÄ KYMENLAAKSON AMMATTIKORKEAKOULU
Minna Hakanen-Maijala VELKAJÄRJESTELYN UUDISTAMINEN
Minna Hakanen-Maijala VELKAJÄRJESTELYN UUDISTAMINEN Liiketalouden koulutusohjelma 2015 VELKAJÄRJESTELYN UUDISTAMINEN Hakanen-Maijala, Minna Satakunnan ammattikorkeakoulu Liiketalouden koulutusohjelma Toukokuu